གཞན་ཡང་།རྒྱལ་བ་དགེ་འདུན་གྲུབ་ཀྱི་རིན་ཕྲེང་ལས།ཕམ་པ་འཆབ་བཅས་བྱུང་བའི་ཚུལ་ཁྲིམས་འཆལ་བ་གཙུག་ལག་ཁང་ནས་བསྐྲད་པར་བྱའོ།།དེ་དང་ལྷན་ཅིག་ཏུ་གནས་ནས་ལོངས་སྤྱོད་བྱར་མི་རུང་བའི་ཕྱིར་རོ།།ཞེས་དང་།ཚུལ་འཆལ་བསྐྲད་པ་འདི་ལ་དགེ་འདུན་དབང་སྟེ།གཙུག་ལག་ཁང་གི་བྱ་བ་ཚོགས་ལ་རག་ལས་པའི་ཕྱིར།དགེ་འདུན་དེས་ཚུལ་འཆལ་བསྐྲད་པ་དེ་ཡལ་བར་མི་འདོར་རོ།།ཞེས་གསུངས་པ་དང་།བླ་མ་དོན་གྱི་བདག་པོའི་ཞལ་སྔ་ནས་ཀྱང་།གྲྭ་བའི་གྲངས་ཀ་མི་གཙོ།སྤུས་ཀ་གཙོ་ཞེས་དུས་རྟག་ཏུ་གསུངས་པ་དང་།